Si Abellana nagpuon kan saiyang karera bilang sarong modelo sa komersyal. Kan 2009, nag-audition siya para sa Zorro, pero an GMA Network inilaog siya bilang bida sa Rosalinda. Kasunod kaini, siya nagin modelo kan Bench, kan 2009.[1] Kan 2011, si Nigel Barker kinuanan siyang litrato para sa Philippine Tatler.[2] Nagluwas man siya sa Philippine Fashion Week 2011, kun sain pigmodelo niya an mga bado ni Michele Sison.[3] Nagin tagapagpamidbid man siya sa SOP Rules, StarStruck,[4] Party Pilipinas,[5] asin sa cooking show na Del Monte Kitchenomics,[6] pati sa Karelasyon, sarong serye nin mga antolohiya kan drama.[7] Nagin tagapagpamidbid man siya sa mga pageants, arog kan Binibining Pilipinas 2010[8] asin Miss World Philippines 2013.[9] Kan 2013, nagsali siya sa Sunday All Stars bilang sarong tagahatol.[10]